Národná rada Slovenskej republiky

III. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

950

V l á d n y n á v r h

**Zákon**

**z ................2004,**

**ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov**

 Národná rada Slovenskej republiky sa uzniesla na tomto zákone:

**Čl. I**

Zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov sa mení a dopĺňa takto:

1. V § 24 ods. 5 sa za prvú vetu vkladá nová druhá veta, ktorá znie: „Nezlučiteľnosť funkcie člena správnej rady so zamestnaním v úrade neplatí pre členov správnej rady, ktorí sú zamestnancami úradu.“.

1. § 24 sa dopĺňa odsekom 8, ktorý znie:

 „(8)Výkon funkcie člena správnej rady, ktorý je zamestnancom úradu, zaniká aj skončením pracovného pomeru k úradu.“.

1. Za § 86 sa vkladá § 86a, ktorý znie:

„§ 86a

 Z exekúcií a výkonu rozhodnutia podľa osobitných predpisov99) sa do vzniku akciových spoločností podľa tohto zákona (§ 68 až 75) vylučujú

* 1. majetok doterajších zdravotných poisťovní, ak je obstaraný z prostriedkov poistného, z poplatku z omeškania, z pokút a z poplatku za nesplnenie oznamovacej povinnosti,
	2. finančné prostriedky doterajších zdravotných poisťovní, ktoré sú určené na úhradu za poskytnutú zdravotnú starostlivosť a na úhradu platieb za služby súvisiace s poskytovaním zdravotnej starostlivosti.“.

Poznámka pod čiarou k odkazu 99 znie:

„99) Napríklad § 57 ods. 1 písm. d) a § 114 zákona Národnej rady Slovenskej republiky č. 233/1995 Z. z. v znení neskorších predpisov, § 268 ods. 1 písm. d) a § 321 Občianskeho súdneho poriadku.“.

**Čl. II**

Tento zákon nadobúda účinnosť 1. januára 2005.